Concurso de Carteis

*Día de Europa*

A *Concellería de Cultura* organiza e convoca o Concurso de Carteis *Día de Europa* (en adiante: o concurso), que se rexerá polo disposto nas seguintes bases:

**Participantes**

O concurso está dirixido a todas as persoas que estén censadas en Silleda.

Establécense tres categorías:

1. De 0 a 5 anos.

2. De 6 a 12 anos.

2. De 13 anos en diante.

As presentes bases son de obrigada aceptación e cumprimento para todas as persoas que decidan participar no concurso.

**Temática**

A temática será ‘O día de Europa’.

Valorarase a orixinalidade e a creatividade.

**Procedemento de participación**

Todas as persoas que desexen participar no concurso deberán entregar o traballo no rexistro do concello ou envíalo por correo ordinario ao seguinte enderezo:

Concello de Silleda

Rúa Trasdeza, 55

36540 – Silleda

A forma de presentación será en papel DIN A3, sempre firmado cun pseudónimo e metido nun sobre pechado no que irá escrito o nome do concurso e a categoría na que participa. Ademais deste, incluirase, dentro do mesmo, outro sobre pechado, co pseudónimo e o nome do concurso escrito por fóra, dentro do cal se debe incluír unha tarxeta cos seguintes datos:

* Nome e apelidos do autor, e pseudónimo
* DNI
* Teléfono
* Enderezo postal e enderezo electrónico
* Idade
* Título do cartel

Xunto co traballo, deberase presentar o modelo debidamente cumprimentado de protección de datos do/a participante.

No caso de centros educativos cuxo alumnado participe conxuntamente, os traballos presentaranse todos xuntos nun sobre, e deberán estar os datos inscritos pola parte de atrás de cada traballo (nome e apelidos, e idade).

O cartel deberá ir titulado e estar íntegramente escrito en galego e debuxada e/ou pintado a man. A técnica a utilizar é libre (acuarela, óleo, pintura con pasteis…)

As bases estarán dispoñibles:

* Na páxina web www. silleda.gal
* No concello
* Nos centros educativos do concello de Silleda

Os traballos deberán ser inéditos e non ter sido presentados a outro concurso ou certame ou a este mesmo concurso en edicións anteriores.

**Prazo de presentación dos traballos**

O prazo para a presentación de traballos comeza o vindeiro luns 1 de abril e remata o venres 26 de abril.

Cada participante poderá presentar un único traballo.

**Selección do gañador e/ou gañadora**

O xurado encargado de elixir os mellores carteis estará composto por dous profesionais do mundo das artes visuais e de a Concelleira de Cultura, Ana Luisa, ou persoa en quen delegue.

O fallo do xurado darase a coñecer ante do 9 de maio, Día de Europa, e os nomes dos gañadores será publicado a través das web www.silleda.gal e notificado aos interesados a través dos datos facilitados adxuntos ao traballo presentado. En caso de non poder localizalos nun prazo máximo de dous días naturais dende que se emita o fallo, o premio será concedido ao seguinte finalista.

**Aceptación das bases**

O Concello de Silleda resérvase o dereito de descartar e excluír do concurso aos participantes que:

- Se inscriban con datos falsos ou existan indicios de que puideran levar a pensar que os datos son falsos. A estes efectos, poderase esixir aos participantes a verificación dos seus datos se o considera oportuno.

- Cando, de calquera forma fraudulenta ou artificial, manipulen a súa participación no Concurso.

- Cando o Concello de Silleda considere que os relatos conteñen elementos que de calquera xeito poidan considerarse contrarios aos dereitos fundamentais e ás liberdades públicas, induzan, inciten ou promovan actuacións denigratorias ou violentas en xeral. Tamén se se encontran protexidas por calquera dereito de propiedade intelectual ou industrial pertencentes a terceiros sen que o participante obtivera previamente a autorización necesaria para levar a cabo o uso efectuado ou que pretenda efectuar.

- Cando se incumpran as presentes bases en calquera forma.

Estas bases enténdense aceptadas polo feito de inscribirse no concurso. Calquera quebrantamento das mesmas suporá a descalificación inmediata do traballo presentado.

O Concello de Silleda resérvase o dereito de modificar as condicións do Concurso en calquera momento, e incluso de anulalo ou deixalo sen efecto. En todo caso, comprométese a comunicar as bases modificadas a través da web www.silleda.gal de forma que todos os participantes teñan acceso a dita información.

**Exoneración de responsabilidade**

O Concello de Silleda queda exonerado, non facéndose responsable, respecto do incumprimento do participante de calquera garantía en materia de dereitos de propiedade intelectual, industrial ou de imaxe, así como de calquera responsabilidade que puidera derivar do incumprimento ou cumprimento defectuoso dos participantes no concurso das presentes bases.

Asemade, o participante cede os seus dereitos do seu cartel ao Concello de Silleda para a publicación e difusión do mesmo, por parte desta Administración Pública, a través de redes sociais, páxinas web e/ou publicacións, sen fins lucrativos.

**Premios**

Na categoría de 0 a 5 anos:

*1º premio*:

* Set de pintura (valor 50 euros)
* Libro sobre Europa
* Vale de 60 euros para canxear nos comercios de Silleda

Na categoría de 6 a 12 anos:

*1º premio:*

* Set de pintura (valor 50 euros)
* Libro sobre Europa
* Vale de 60 euros para canxear nos comercios de Silleda

Na categoría de 13 anos en diante:

*1º premio:*

* Set de pintura (valor 50 euros)
* Libro sobre Europa
* Vale de 60 euros para canxear nos comercios de Silleda

Poderanse crear tantos áccesit como o xurado estime convinte. Os áccesit serán premiados cun set de pintura (valor 15 euros) e un libro sobre Europa.

**O acto de entrega de premios**

O acto de entrega de premios farase o día 9 de maio co gallo do *Día de Europa*.

A partir do 13 de maio, na páxina web do concello de Silleda habilitarase un espazo onde se expoñeran os mellores carteis de cada unha das categorías nun vídeo (de corta duración)onde cada un dos premiados explicará:

* O significado do cartel
* Que é Europa para eles
* Un saúdo as cidades imáns do concello (Canejàn, Poggio Mirtetto e Paredes de Coura)